Oficiālais Vēstnesis L 198 , 25/07/1997 Lpp. 0027 - 0030



Komisijas Lēmums (1997. gada 27. jūnijs) par būvizstrādājumu atbilstības apliecināšanas procedūru attiecībā uz koka paneļiem, ievērojot Padomes Direktīvas 89/106/EEK 20. panta 2. punktu (Dokuments attiecas uz EEZ) (97/462/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1988. gada 21. decembra Direktīvu 89/106/EEK par dalībvalstu normatīvu un administratīvu aktu tuvināšanu attiecībā uz būvizstrādājumiem [1], kas grozīta ar Direktīvu 93/68/EEK [2], un jo īpaši tās 13. panta 4. punktu, tā kā Komisijai ražojuma atbilstības apliecināšanai no Direktīvas 89/106/EEK 13. panta 3. punktā paredzētajām divām procedūrām jāizraugās viena "iespējami mazāk apgrūtinoša procedūra, kas atbilst drošības prasībām"; tā kā tas nozīmē, ka attiecībā uz konkrēto ražojumu vai ražojumu grupu jāpieņem lēmums par to, vai ražošanas procesa kontroles sistēma, par kuru atbild ražotājs, ir nepieciešams un pietiekams atbilstības apliecināšanas nosacījums un vai kādu iemeslu dēļ, kas saistīti ar 13. panta 4. punktā noteikto kritēriju pilnīgu ievērošanu, jāpiesaista apstiprināta sertifikācijas iestāde; tā kā 13. panta 4. punktā paredzēts, ka šādi noteiktā procedūra jānorāda pilnvarojumos un tehniskajās specifikācijās; tā kā tāpēc ir vēlams definēt ražojumus un ražojumu grupas tādā pašā veidā kā pilnvarojumos un tehniskajās specifikācijās; tā kā abas 13. panta 3. punktā noteiktās procedūras sīki aprakstītas Direktīvas 89/106/EEK III pielikumā; tā kā tāpēc skaidri jānorāda paņēmieni, kā katram ražojumam vai ražojumu grupai šīs divas procedūras jāizmanto ar atsauci uz III pielikumu, jo III pielikumā var izvēlēties noteiktas sistēmas; tā kā 13. panta 3. punkta a) apakšpunktā minētā procedūra atbilst III pielikuma 2. punkta ii) apakšpunktā izklāstītajam pirmajam variantam bez pastāvīgas uzraudzības, kā arī otrajam un trešajam variantam, bet 13. panta 3. punkta b) apakšpunktā minētā procedūra atbilst III pielikuma 2. punkta i) apakšpunktā izklāstītajam pirmajam variantam ar pastāvīgu uzraudzību, kā arī III pielikuma 2. punkta ii) apakšpunktam; tā kā šajā lēmumā noteiktie pasākumi atbilst Būvniecības pastāvīgās komitejas atzinumam, IR PIEŅĒMUSI ŠO LĒMUMU. 1. pants I pielikumā minēto ražojumu un ražojumu grupu atbilstību apliecina, izmantojot procedūru, saskaņā ar kuru ražotājs pilnībā atbild par ražošanas procesa kontroles sistēmu, garantējot ražojuma atbilstību attiecīgajām tehniskajām specifikācijām. 2. pants II pielikumā minēto ražojumu atbilstību apliecina, izmantojot procedūru, ar ko papildus ražotāja lietotajai ražošanas kontroles sistēmai ražošanas procesa kontroles vai paša ražojuma novērtēšanu un uzraudzību veic apstiprināta sertifikācijas iestāde. 3. pants III pielikumā minēto atbilstību apliecināšanas procedūru norāda saskaņoto standartu pilnvarojumos. 4. pants Šis lēmums ir adresēts dalībvalstīm. Briselē, 1997. gada 27. jūnijā Komisijas vārdā – Komisijas loceklis Martin Bangemann [1] OV L 40, 11.2.1989., 12. lpp. [2] OV L 220, 30.8.1993., 1. lpp. -------------------------------------------------- I PIELIKUMS Nenesoši koka paneļi iekšējam vai ārējam lietojumam bez apdares, ar pārklājumu, finierējumu vai krāsoti, kuri atbilst Eiropas kategorijai B [1], C [2], D, E vai F. [1] Materiāli, kuru degamība ražošanas procesā nemainās. [2] Materiāli, kuru degamība ražošanas procesā nemainās. -------------------------------------------------- II PIELIKUMS Iekšējo un ārējo nesošo konstrukciju koka paneļi bez apdares, ar pārklājumu, finierējumu vai krāsoti. Nenesoši koka paneļi iekšējam vai ārējam pielietojumam, bez apdares, ar pārklājumu, finierējumu vai krāsoti, kuri atbilst Eiropas kategorijai B [1] vai C [2]. [1] Materiāli, kuru degamība ražošanas procesā mainās, pievienojot ķīmiskas vielas. [2] Materiāli, kuru degamība ražošanas procesā mainās, pievienojot ķīmiskas vielas. -------------------------------------------------- III PIELIKUMS RAŽOJUMU GRUPA KOKA PANEĻI (1/2) Sistēmas atbilstības apliecināšanai Attiecīgajos saskaņotajos standartos turpmāk uzskaitītajiem ražojumiem un tiem paredzētajiem izmantošanas veidiem CEN/Cenelec (Eiropas Standartizācijas komiteja/Eiropas Elektrotehniskās standartizācijas komiteja) ir uzdots noteikt šādas atbilstības apliecināšanas sistēmas: Ražojums(-i) | Izmantošanas veids(-i) | Ugunsdrošības līmenis(-ņi) vai kategorija(-as) (degamība) | Atbilstības apliecināšanas sistēma(-as) | Koka paneļi bez apdares, ar pārklājumu, finierējumu vai krāsoti | Iekšējiem vai ārējiem konstruktīviem elementiem | B-C | 1 | – B-C, D, E, F | – 2 + | Sistēmai būtu jāparedz tāda specifikācija, kas ļautu to izmantot arī gadījumos, kad atbilstība noteiktām funkcionālām prasībām nav jānosaka tāpēc, ka kādas dalībvalsts noteikumos tās nav paredzētas (skatīt Direktīvas 89/106/EEK 2. panta 1. punktu un vajadzības gadījumā zskaidrojuma dokumenta 1.2.3. pantu). Ja ražotājs nevēlas deklarēt ar šādiem raksturlielumiem saistītās ražojuma īpašības, tādos gadījumos tam nevar pieprasīt veikt šo raksturlielumu verifikāciju. RAŽOJUMU GRUPA KOKA PANEĻI (2/2) Sistēmas atbilstības apliecināšanai Attiecīgajos saskaņotajos standartos turpmāk uzskaitītajiem ražojumiem un tiem paredzētajiem izmantošanas veidiem CEN/Cenelec (Eiropas Standartizācijas komiteja/Eiropas Elektrotehniskās standartizācijas komiteja) ir uzdots noteikt šādas atbilstības apliecināšanas sistēmas: Ražojums(-i) | Izmantošanas veids(-i) | Ugunsdrošības līmenis(-ņi) vai kategorija(-as) (degamība) | Atbilstības apliecināšanas sistēma(-as) | Koka paneļi bez apdares, ar pārklājumu, finierējumu vai krāsoti | Iekšējiem vai ārējiem nenesošiem elementiem | B-C | 1 | – B-C | – 3 | – D-E-F | – 4 | Sistēmai būtu jāparedz tāda specifikācija, kas ļautu to izmantot arī gadījumos, kad atbilstība noteiktām funkcionālām prasībām nav jānosaka tāpēc, ka kādas dalībvalsts noteikumos tās nav paredzētas (skatīt Direktīvas 89/106/EEK 2. panta 1. punktu un vajadzības gadījumā izskaidrojuma dokumenta 1.2.3. pantu). Ja ražotājs nevēlas deklarēt ar šādiem raksturlielumiem saistītās ražojuma īpašības, tādos gadījumos tam nevar pieprasīt veikt šo raksturlielumu verifikāciju. --------------------------------------------------